text: قصتي وياك غلطة ومو صحيح تكون
  ولازم أحرم عالقلم يكتب حرف باء
  &&&
  وأنهيها قصة الما بدت رادت تصير
  والخاتمة تصير بعكس مسك أبتداء
  &&&
  هاي أحسن هي هيج تكون ومضة
  وصدفة مرة يكون عنوان اللقاء
  &&&
  وحتى لو راد القدر يجمعنا يوم
  خلينا غرب نبقى لأن حبك بلاء
  &&&
  شفتك بلحظة العشك شجرة كبر
  وأزهرت من كل غصن وأسقط ثمر
  وكلبت وجهك دقيقة وأمعنت النظر
  بعينك لكيت لأسم غيري ولاء
  &&&
  رأسا ذبل وجهي وبهت لوني
  وسكط عالكاع كلبي جن طيحت سماء
  &&&
  وبية الأمل عاد وضحك شفة طفل
  نسيني كلت كام أنتفض لبى النداء
  &&&
  ورحت بجفوف الوهم مكرود ماأدري
  كلبك بحبه نكع هيهات مايعرف جفاء
  &&&
  يعني لازم ما أحبك وأنفتن بيك
  وأبقى بجرح كلبي ولو بيك الشفاء
  &&&
  أنة الأيدي عزيزة وما تذلني بيوم
  ولا تاكل بماعون غيري يكفيها الدعاء
  &&&
  ولا تحب نحر كلوب غالبها العشك
  جفوفي طيبة ولا تحب سفك الدماء
  &&&
  وأعرفني كلش زين أبن ديرة نخل
  نعطش لجن ما نحط عالماي أرتماء
  &&&
  هو الماي يتعنى وي حدر شفاي
  وزاد من زودي شرف بس بأرتواء
  تحياتي لمن يتفضل ويقرأ أبياتي
  106990.jpg